Lindvik deltok i European Youth Olympic Festival i januar 2015, der Norge kom på femteplass i laghoppkonkurransen. Individuelt kom han på 18.-plass. I mars deltok han i junior-NM i skihopp 2015, og vant der gull i lagkonkurransen sammen med Akershus' lag. De andre på dette laget var Lars Brodshaug Berger og Halvor Egner Granerud. Individuelt kom han på fjerdeplass både i stor bakke og normal bakke.